CELEX: 32010R1139
Language: et
Date: 2010-12-07 00:00:00
Title: Komisjoni määrus (EL) nr 1139/2010, 7. detsember 2010 , millega 141. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

8.12.2010   
            
            
               ET
            
            
               Euroopa Liidu Teataja
            
            
               L 322/6
            
         KOMISJONI MÄÄRUS (EL) nr 1139/2010,
   7. detsember 2010,
   millega 141. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 punkti a ja artikli 7a lõiget 1,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse. Määrusega (EÜ) nr 246/2006 (2) kanti I lisasse Ghunia Abdrabbah, Al-Bashir Mohammed Al-Faqih ja Tahir Nasuf. Seda tehti vastavalt Al-Qaidat, Talibani ning nendega seotud isikuid ja üksusi käsitleva ÜRO Julgeolekunõukogu resolutsiooni 1267(1999) alusel asutatud sanktsioonide komitee otsusele nad loetellu kanda.
            
         
               (2)
            
            
               29. septembril 2010 tühistas üldkohus (3) määruse (EÜ) nr 881/2002 Ghunia Abdrabbahi, Al-Bashir Mohammed Al-Faqihi ja Tahir Nasufi osas, kuna leidis, et kinni ei olnud peetud õigusest kaitsele, õigusest edasikaebamisele ega omandiõigusest.
            
         
               (3)
            
            
               Pärast eespool nimetatud kohtumenetluse algust esitas komisjon oma põhjendused 22. septembril 2009 Ghunia Abdrabbahile, 7. augustil 2009 Al-Bashir Mohammed Al-Faqihile ja 11. augustil 2009 Tahir Nasufile. Seega on üldkohtu osutatud õigustest mittekinnipidamine lahendatud.
            
         
               (4)
            
            
               Eelnevat silmas pidades ning kooskõlas ÜRO Julgeolekunõukogu sanktsioonide komitee otsusega, samuti arvestades määruse (EÜ) nr 881/2002 alusel rahaliste vahendite ja majandusressursside külmutamise eesmärki, tuleks otsus Ghunia Abdrabbahi, Al-Bashir Mohammed Al-Faqihi ja Tahir Nasufi loetellu kandmise kohta asendada määruse (EÜ) nr 881/2002 artikli 7a lõike 1 kohase otsusega.
            
         
               (5)
            
            
               Uut otsust tuleks kohaldada alates 11. veebruarist 2006, arvestades määruse (EÜ) nr 881/2002 alusel rahaliste vahendite ja majandusressursside külmutamise ennetavat laadi ja eesmärki ning vajadust kaitsta nende ettevõtjate õigustatud huve, kes sõltuvad 2006. aastal tehtud otsuse õiguspärasusest.
            
         
               (6)
            
            
               Ghunia Abdrabbahil, Al-Bashir Mohammed Al-Faqihil ja Tahir Nasufil juba oli võimalik esitada märkused põhjenduste kohta, mis esitati neile vastavalt määruse (EÜ) nr 881/2002 artikli 7a lõikele 3 ja artikli 7c lõikele 3. Komisjon on need märkused edastanud sanktsioonide komiteele ja vaatab praegu määruse (EÜ) nr 881/2002 artikli 7b lõikes 2 osutatud korras läbi oma otsuseid kehtestada nimetatud isikute suhtes piirangud. Ghunia Abdrabbahi, Al-Bashir Mohammed Al-Faqihi ja Tahir Nasufi teavitatakse läbivaatamise tulemustest,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käeolev määrus jõustub Euroopa Liidu Teatajas avaldamise päeval.
   Seda kohaldatakse alates 11. veebruarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 139, 29.5.2002, lk 9.
   
      (2)  ELT L 40, 11.2.2006, lk 13.
   
      (3)  Ühendatud kohtuasjad T-135/06 kuni T-138/06.
   
      LISA
      Määruse (EÜ) nr 881/2002 I lisa muudetakse järgmiselt:
      Kinnitatakse järgmised pealkirja „Füüsilised isikud” all asuvad kanded:
      
                  (a)
               
               
                  Ghuma Abd’rabbah (teiste nimedega a) Ghunia Abdurabba, b) Ghoma Abdrabba, c) Abd’rabbah, d) Abu Jamil, e) Ghunia Abdrabba). Aadress: Birmingham, Ühendkuningriik. Sünniaeg: 2.9.1957. Sünnikoht: Benghazi, Liibüa. Kodakondsus: Suurbritannia. Artikli 2a lõike 4 punktis b osutatud kuupäev: 7.2.2006.
               
            
                  (b)
               
               
                  Abd Al-Rahman Al-Faqih (teiste nimedega: a) Mohammed Albashir, b) Muhammad Al-Bashir, c) Bashir Mohammed Ibrahim Al-Faqi, d) Al-Basher Mohammed, e) Abu Mohammed, f) Mohammed Ismail, g) Abu Abd Al Rahman, h) Abd Al Rahman Al-Khatab, i) Mustafa, j) Mahmud, k) Abu Khalid). Aadress: Birmingham, Ühendkuningriik. Sünniaeg: 15.12.1959. Sünnikoht: Liibüa. Artikli 2a lõike 4 punktis b osutatud kuupäev: 7.2.2006.
               
            
                  (c)
               
               
                  Tahir Nasuf (teiste nimedega a) Tahir Mustafa Nasuf, b) Tahar Nasoof, c) Taher Nasuf, d) Al-Qa’qa, e) Abu Salima El Libi, f) Abu Rida g) Tahir Moustafa Nasuf, h) Tahir Moustafa Mohamed Nasuf). Aadress: Manchester, Ühendkuningriik. Sünniaeg: a) 4.11.1961, b) 11.4.1961. Sünnikoht: Tripoli, Liibüa. Kodakondsus: Liibüa. Passi nr: RP0178772 (Liibüa passi number). Siseriiklik isikukood: PW548083D (Briti sotsiaalkindlustusnumber). Muu teave: Ühendkuningriigi elanik alates 2009. aasta jaanuarist. Artikli 2a lõike 4 punktis b osutatud kuupäev: 7.2.2006.